SA betaal te min vir elektrisiteit – Eskom | Nuus24
SA betaal te min vir elektrisiteit – Eskom
Eskom vra tariefverhoging van 16%
Eskom wil SA gerusstel oor krag
Johannesburg – Suid-Afrikaners moet aanvaar dat hulle te min vir elektrisiteit betaal, het Eskom Maandag gesê.Die staatsbeheerde kragvoorsiener het in sy aansoek vir 'n 16% tariefverhoging gesê dié verhoging is "noodsaaklik om ekonomiese groei te verseker".Eskom het aansoek gedoen vir 'n jaarlikse tariefverhoging van 16% vir die volgende vyf jaar, en indien die verhoging goedgekeur word, sal die verhoging in April 2013 in werking tree.Brian Dames, Eskom se uitvoerende hoof, het gesê die kragverskaffer moet die land van 'n versekerde verskaffing van elektrisiteit voorsien.Hy het gesê dít moet gebeur ten spyte van die negatiewe ekonomiese klimaat."Ons moet belê in infrastruktuur om toekomstige groei te verseker. Tariewe is die regverdigste en doeltreffendste manier om vir elektrisiteit te betaal."Dames het gesê die huidige tariewe dek nie die koste van elektrisiteitsvervaardiging nie.Die huidige multijaar-prysvasstellingsmodel eindig op 31 Maart 2013.Nersa sal sy finale besluit in Februarie – ná 'n verlengde konsultasieperiode en openbare verhore – bekendmaak.– Lees meer hier– Volg Nuus24 op Twitter